सुंदरनगर (नितेश): हिमाचल प्रदेश के मंडी जिला के उपमंडल सुंदरनगर के अंतर्गत कनैड कस्बे में वीरवार रात को हुई एक व्यक्ति की मौत के आरोप में गिरफ्तार किए गए पिता नागपाल व बेटे चमन को पुलिस ने न्यायालय में पेश किया जहां से उन्हें 5 दिन के पुलिस रिमांड पर भेज दिया है। गौरतलब है कि पारिवारिक विवाद के दौरान दोनों परिवारों के बीच हुए झगड़े के दौरान चेतराम की मौत हो गई थी। चेतराम के बेटे नरेंद्र कुमार ने अपने पिता के बड़े भाई नागपाल व उसके बेटे चमन पर मारपीट और हत्या का आरोप लगाया है। नरेंद्र के बयान पर पुलिस ने दोनों बाप-बेटे को हिरासत में ले लिया है। थाना प्रभारी गुरवचन सिंह ने बताया कि पुलिस मामले की गहनता से जांच कर रही है।